OzLabs/hebrew-wiki-articles huggingface dataset:
אנהדואנה

אנהדואנה או אן-הדו-אנה ( בשומרית: 𒂗𒃶𒌌𒀭𒈾<ref>Ebeling, Erich, ed. (1938). "[https://www.degruyter.com/document/isbn/9783110044508/html Ezur und Nachträge]". Reallexikon der Assyriologie und Vorderasiatischen Archäologie (in German). Vol. 2. Berlin: De Gruyter. ISBN <bdi>978-3-11-004450-8</bdi>. Retrieved 11 December 2021.</ref>, "קישוט השמיים"<ref></ref>, תעתיק באנגלית: En-hedu-ana) הייתה הכוהנת של אל הירח נאננה (סין) בעיר השומרית אור. היא ביתו של סרגון מאכד, מקים האימפריה האכדית ומייסד העיר אכד. ככל הנראה היא מונתה על ידי אביה כמנהיגת הפולחן הדתי באור כדי ליצור קשרים בין הדת האכדית של אביה לבין הדת השומרית המקומית.

אנהדואנה תוארה כמחבר וכמחברת הראשונה הידועה בכל ההיסטוריה המתועדת. זאת מכיוון שמספר יצירות בספרות השומרית כגון מזמורי המקדש השומרי עשויות להיות יצירות שהיא חיברה. עם זאת, קיים ויכוח רב בקרב חוקרים מודרניים המבוססים על נימוקים לשוניים וארכאולוגיים בשאלה האם היא אכן כתבה או הלחינה את היצירות שהתגלו ויוחסו לה. בנוסף, כתבי היד היחידים של היצירות המיוחסות לה נכתבו על ידי סופרים באימפריה הבבלית הראשונה שש מאות שנה לאחר מותה ונכתבו בניב מאוחר יותר של השפה השומרית. סופרים אלה אולי ייחסו לה את היצירות הללו כחלק מהסיפורים האגדיים של שושלת סרגון מאכד במסורות הבבליות המאוחרות יותר.

הזיכרון התרבותי של אנהדואנה והיצירות שיוחסו לה אבדו זמן מה לאחר תום האימפריה הבבלית הראשונה. קיומה של אנהדואנה התגלה מחדש לראשונה על ידי הארכאולוגיה המודרנית בשנת 1927, כאשר סר לנרד וולי חפר בשרידי העיר אור. ומצאה דיסקת בהט עם שמה, שקושר לסרגון מאכד, ועיסוק כתוב מאחור. אזכורים לשמה התגלו מאוחר יותר ביצירות של ספרות שומרית. הגילוי הארכאולוגי של אנהדואנה משך כמות ניכרת של תשומת לב ווויכוחים מלומדים בתקופה המודרנית הקשורים לייחוס הפוטנציאלי שלה כסופרת הידועה הראשונה. היא זכתה לתשומת לב רבה גם בפמיניזם, והעבודות המיוחסות לה נחקרו גם בתור אב מוקדם של הרטוריקה הקלאסית. תרגומים לאנגלית של יצירותיה היוו גם השראה למספר עיבודים וייצוגים ספרותיים.

==קישורים חיצוניים==

*תרגומים לאנגלית של יצירות המיוחסות לאנהדואנה בקורפוס הטקסט האלקטרוני של הספרות השומרית
**[http://etcsl.orinst.ox.ac.uk/cgi-bin/etcsl.cgi?text=t.1.3.2 Inanna and Ebih]
**[http://etcsl.orinst.ox.ac.uk/cgi-bin/etcsl.cgi?text=t.4.07.2 The Exaltation of Inanna (Inanna B)]
**[http://etcsl.orinst.ox.ac.uk/cgi-bin/etcsl.cgi?text=t.4.07.3 Hymn to Inanna (Inanna C)]
**[http://etcsl.orinst.ox.ac.uk/cgi-bin/etcsl.cgi?text=t.4.80.1 Temple Hymns Collection]
* [https://www.bbc.com/culture/article/20221025-enheduanna-the-worlds-first-named-author Enheduanna: The world's first named author]
* 
* 

==הערות שוליים==

*
*
קטגוריה:אישים שחיו באלף ה-3 לפנה"ס
קטגוריה:האימפריה האכדית
וסטו

וסטו בע"מ (באנגלית: Vesttoo) היא חברה פרטית ישראלית המפעילה זירת מסחר לקישור בין חברות ביטוח למשקיעים מוסדיים לשם קבלת ביטוח משנה.

==היסטוריה==
החברה הוקמה בדצמבר 2018 על ידי יניב ברטלה (מנכ"ל), בן ציקל (מנהל טכנולוגיות ראשי) ואלון ליפשיץ (Chief Financial Engineer). החברה פיתחה ומפעילה זירת מסחר מקוונת שמאפשרת לחברות ביטוח למצוא בשוק ההון משקיעים שיספקו להן ביטוח משנה בתחומי ביטוח חיים וביטוח אלמנטרי. הטכנולוגיה שפיתחה החברה מציגה את הסיכון האקטוארי בחבילות הביטוח המחפשות מבטחי משנה. 

ביולי 2023 עלה חשד שמכתבי אשראי שהציג אחד מלקוחות החברה למבטחים היו מזויפים, ובעקבות החשד אחדים מבכירי החברה פרשו ממנה, ופוטרו 75% מעובדי החברה, שנותרה עם 50 עובדים. בהמשך מונה לחברה מנכ"ל זמני, עמי ברלב, במקומו של יניב ברטלה, ובית משפט בניו יורק הקפיא את כל נכסי החברה. ב-27 באוגוסט 2023 פוטרו שני מייסדי החברה, יניב ברטלה ואלון ליפשיץ. בהמשך הגישה החברה תביעה כנגד ברטלה, ליפשיץ ושלושה נוספים על סך 770 מיליון על זיוף מסמכים, הונאה ושימוש לרעה בכספי החברה. התביעה נדחתה על הסף.

===גיוס הון===
ביולי 2020 גייסה החברה סכום של מיליוני דולרים בודדים. באוגוסט 2021 גייסה החברה 6 מיליון דולר.

בנובמבר 2021 גייסה החברה 15 מיליון דולר, לפי שווי של 300 מיליון דולר, בהובלת קרן הון הסיכון של Banco Santander .

באוקטובר 2022 גייסה החברה 80 מיליון דולר, לפי שווי של מיליארד דולר לאחר הכסף, והפכה לחד-קרן.

עם המשקיעים בחברה נמנית השותפות "שור-טק השקעות", שיחידות השתתפות שלה נסחרות בבורסה לניירות ערך בתל אביב.

==קישורים חיצוניים==
* 

* 

==הערות שוליים==

קטגוריה:חברות פינטק ישראליות
קטגוריה:חברות חד קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2018
קטגוריה:ישראל: חברות פרטיות
Dear Reader

"Dear Reader" (בעברית: "קורא יקר") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה השנייה מתוך מהדורת 3am של אלבום האולפן העשירי של סוויפט, Midnights.<ref name=":0"></ref> נכתב והופק על ידי סוויפט וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.<ref name=":0" />

"Dear Reader" צבר בשבוע הראשון לצאתו כתשעה מיליון השמעות בפלטפורמת ההזרמת המוזיקה ספוטיפיי.

== רקע ==
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר.<ref name="RS/reveal"></ref> כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו.<ref name="RS/reveal"/>

ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום.<ref name="Full Tracklist"></ref> אף רצועה ממהדורת 3am של Midnights לא נחשפה בסרטונים.<ref></ref> ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום.<ref></ref> נכתב בו כי סוויפט עתידה להכריז על הפתעה גדולה בשעה שלוש לפנות בוקר על פי שעון הקיץ המזרחי (EDT). בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Dear Reader".

== ניתוח השיר ==
"Dear Reader" הוא אודה מלאת בעצות לטיפול ופיתוח ביטחון עצמי, שמתעדת את המאבקים של סוויפט בעצמה ובאישיות שלה. בשנת 2017 הוציאה לאור את "Look What You Made Me Do" מ-Reputation בו היא טוענת, לכאורה, כי "טיילור הישנה" מתה, ועתה הגיעה טיילור בעלת אישיות חדשה ("The old Taylor can't come to the phone (...) because she's dead." – "טיילור הישנה לא יכולה לענות לטלפון (...) כי היא מתה"). "Dear Reader" מתייחס למסע המורכב של סוויפט בעיצוב אישיותה החדשה כבר בשורותיו הראשונות: "Dear reader, if you don't recognize yourself / That means you did it right" ("קורא יקר, אם אינך מזהה את עצמך, זה אומר שעשית את זה נכון"). במהלך כל השיר מאדירה סוויפט את כוחה של אישיות ישנה ואת הקושי לשנות אותה. בנוסף, סוויפט קוראת למאזינים לא לקחת את עצתה כבשורה ("Never take advice from someone who's falling apart" – "לעולם אל תיקח עצמה ממשהו שמתפרק"). השיר מסתיים בשורה "You should find another guiding light" – "אתה צריך למצוא אור מנחה נוסף".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על תקווה
אמילי (סרט, 2022)

אמילי (באנגלית: Emily) הוא סרט דרמה ביוגרפי משנת 2022, שנכתב ובוים על ידי פרנסס אוקונור, שזהו לה פרויקט ביכוריה כבמאית. הסרט מתאר את חייה הקצרים של הסופרת האנגלית אמילי ברונטה, אותה מגלמת אמה מקי. לצדה של מקי מככבים פין וייטהד, אוליבר ג'קסון-כהן, אלכסנדרה דאולינג, אמיליה גטינג, אדריאן דאנבר וג'מה ג'ונס בתפקידי משנה.

הסרט עלה לאקרנים לראשונה בפסטיבל הסרטים הבין-לאומי בטורונטו בספטמבר 2022 לפני שעלה לאקרנים בבריטניה ב-14 באוקטובר 2022, ובישראל ב-27 באוקטובר 2022.

==תקציר העלילה==
עלילת הסרט מגוללת במבט סמי-פיקטיבי ועל פי השראה מתמות ונושאים העולים מעלילת הרומן "אנקת גבהים", את קורות חייה של אמילי ברונטה ואת נסיבות כתיבתו של הרומן.

לאחר שהמוסכמות של תקופתה מחייבות את אמילי לנהוג בצייתנות, בשקט ובנועם הליכות, היא מחליטה למרוד ולהעלות את רגשותיה, רעיונותיה וכישרונה על הכתב, וכותבת את הרומן "אנקת גבהים", יצירה שתהפוך לאחר מותה לקלאסיקה בספרות האנגלית, ולאחת מהקלאסיקות הנודעות ביותר בכל הזמנים.

==צוות השחקנים==
* אמה מקי – אמילי ברונטה
* פין וייטהד – פטריק ברנוול ברונטה
* אוליבר ג'קסון-כהן – ויליאם וייטמן
* אלכסנדרה דאולינג – שרלוט ברונטה
* אמיליה גטינג – אן ברונטה
* אדריאן דאנבר – פטריק ברונטה
* ג'מה ג'ונס – דודה ברנוול

==הפקה==
===פיתוח וליהוק===
במאי 2020 נמסר לראשונה על פיתוחו של סרט ביוגרפי שיבוסס על סיפור חייה של הסופרת האנגלית אמילי ברונטה, אותה תגלם אמה מקי. בנוסף, נמסר כי את הסרט, שזהו לה פרויקט ביכורים, תביים ותכתוב השחקנית פרנסס או'קונור ועל ליהוקם של ג'ו אלווין, פין וייטהד ואמילי ביצ'ם לוהקו לבני משפחתה של אמילי. בהמשך נמסר כי אלווין וביצ'ם פרשו מהפקת הסרט טרם תחילת הצילומים באפריל 2021, ועל ליהוקם של אוליבר ג'קסון-כהן, אלכסנדרה דאולינג, אמיליה גטינג, ג'מה ג'ונס ואדריאן דאנבר לצוות השחקנים.
===צילומים===
צילומי הסרט החלו ביורקשייר ב-16 באפריל 2021 והסתיימו ב-26 במאי 2021.

==הפצה==
הסרט עלה לאקרנים לראשונה בפסטיבל הסרטים הבין-לאומי בטורונטו ב-9 בספטמבר 2022.

על הפצת הסרט בבריטניה, בו הוא עלה לאקרנים ב-14 באוקטובר 2022, נמסר כי תהיה אמונה "אולפני האחים וורנר". במאי 2022, נמסר כי חברת "Bleecker Street" רכשה את זכויות הפצת הסרט בארצות הברית, בו הוא עתיד לעלות לאקרנים בשנת 2023. בישראל, הסרט עלה לאקרנים ב-27 באוקטובר 2022.

==ביקורות==
לאחר עלייתו לאקרנים בפסטיבל הסרטים הבין-לאומי בטורונטו, זכה הסרט לציון 100% באתר הביקורות "Rotten Tomatoes". נכון ל-26 באוקטובר 2022, ציונו של הסרט הוא 85%, על בסיס 33 ביקורות.

הסרט זכה לשלושה פרסים בפסטיבל הסרטים הבריטי דינארד: פרס גולדן היצ'קוק, פרס הביצוע הטוב ביותר עבור אמה מקי ופרס הקהל.

הסרט זכה לשבחי המבקרים גם בישראל, ואורין מוריס ביקר את הסרט .
==קישורים חיצוניים==

==הערות שוליים==

קטגוריה:סרטי 2022
קטגוריה:סרטי דרמה היסטורית
קטגוריה:סרטים ביוגרפיים בריטיים
קטגוריה:סרטים על סופרים
אוקטופוסי ואורות היום החיים

אוקטופוסי ואורות היום החיים (באנגלית: Octopussy and The Living Daylights) הוא קובץ סיפורים קצרים מאת הסופר הבריטי איאן פלמינג, העוסקים בבלש המפורסם פרי עטו - ג'יימס בונד. הקובץ המקורי יצא לאור בשנת 1966, שנתיים לאחר מותו של פלמינג.

הקובץ המקורי כלל שני סיפורים: "אוקטופוסי" ו"אורות היום החיים". במהדורות הבאות נוספו גם הסיפורים "רכושה של גברת" ו-"007 בניו יורק". ב-1983 יצא לאקרנים הסרט "אוקטופוסי" אשר מבוסס באופן חלקי על הסיפור בעל אותו השם. כמו כן שולב בסרט הסיפור "רכושה של גברת". הסיפור "אורות היום החיים" שולב בסרט מ-1987 007 באזור המסוכן. אלמנטים מהסיפור "007 בניו יורק" שולבו בסרטים קזינו רויאל וקוונטום של נחמה.

==הסיפורים שבספר==
===אוקטופוסי===
הסיפור מסופר מנקודת מבטו של מייג'ור דקסטר סמית', גיבור מלחמת העולם השנייה. לאחר המלחמה נותר סמית' באוסטריה, ובעזרת מדריך טיולים מקומי מוצא מטמון זהב נאצי. סמית' רוצח את המדריך כדי לשמור את כל האוצר לעצמו. לאחר מכן הוא נמלט לשונית אלמוגים נידחת שם חי חיים גלמודים. היחיד שמארח לו לחברה הוא תמנון שאליו הוא מתייחס כחיית מחמד. כעבור 15 שנים, נמס הקרחון שעליו נמצאה גופתו של המדריך שנרצח. ג'יימס בונד מזהה שמדובר באדם שהיווה עבורו דמות אב בנעוריו, ומחליט לצאת לחקירה.

===אורות היום החיים===
על בונד מוטל משימה לסייע לסוכן מס' 272 להימלט ממזרח ברלין. לבריטים נודע שהק.ג.ב. שולח צלף שכינויו הוא "טריגר" במטרה לחסל את 272. עד מהרה בונד מגלה ש"טריגר" אינו צלף אלא צלפית יפהפייה.

===רכושה של גברת===
אשה עשירה בשם מריה פרוידנשטיין מציעה למכירה פומבית תכשיט שנוצר בידי פטר קארל פברז'ה. ה-MI6 חושד כבר זמן רב שפרוידנשטיין עובדת עבור ק.ג.ב., והמכירה היא למעשה כיסוי שנועד לשלם לה עבור שירותיה. בונד מחליט לנצל את ההזדמנות כדי לעלות על כל רשת הק.ג.ב. בלונדון.

===007 בניו יורק===
בונד נוסע לניו יורק במטרה להזהיר סוכנת MI6 שהחבר החדש שלה הוא למעשה סוכן ק.ג.ב.

==קישורים חיצוניים==
* [https://www.ianfleming.com אתה חי רק פעמיים], באתר איאן פלמינג

קטגוריה:ספרים בריטיים
קטגוריה:ספרי ג'יימס בונד
קטגוריה:ספרי ריגול
קטגוריה:ספרי 1966
פול אלי

פול אנרי רומואלד אלי (בצרפתית: Paul Henri Romuald Ély; 17 בדצמבר 1897 - 16 בינואר 1975) היה גנרל צרפתי אשר שימש כראש מטה הכוחות המזוינים (מקביל לרמטכ"ל) של צרפת.

==ביוגרפיה==
אלי למד באקדמיה הצבאית סן-סיר וסיים את לימודיו לקראת סוף מלחמת העולם הראשונה. ב-1930 הוא הועלה לדרגת קפטן, וב-1938 לדרגת קומנדנט. במהלך הפלישה הגרמנית לצרפת ב-1940, אילי נפצע בידו. לאחר סיום כיבוש צרפת, הצטרף אלי לצבא צרפת של וישי. בסוף שנת 1942 כבשו הגרמנים את צרפת של וישי ופרקו את מה שנותר מהצבא הצרפתי. אלי חבר לארגון ההתנגדות של הצבא - ארגון סמי-צבאי שהתנגד לנאצים, אך גם לארגון צרפת החופשית של שארל דה גול. בהמשך, עזב אלי את ארגון ההתנגדות של הצבא וחבר לדה גול. הוא הפך לאיש הקשר בין דה גול לרזיסטאנס. בשל פעילותו, אשתו נעצרה בידי הגרמנים ונכלאה במחנה הריכוז לנשים ראוונסבריק.

לאחר סיום המלחמה מונה אלי בידי דה גול למפקד כוחות הפנים הצרפתיים. בהמשך הוא הפך לנציג צרפת במועצת נאט"ו. ב-19 באוגוסט 1953 הוא מונה לראש מטה הכוחות המזוינים (מקביל לרמטכ"ל) וכיהן בתפקיד עד 4 ביוני 1954 אז מונה למפקד הכוחות הצבאיים בהודו-סין הצרפתית. בעקבות התבוסה הצרפתית במלחמה, נקרא אלי לחקור את סיבות התבוסה. אילי כתב דו"ח מקיף שהשפיע השפעה רבה על החשיבה הצבאית בצרפת. ב-2 במרץ 1956 הוא חזר לצרפת לשמש כראש מטה הכוחות המזוינים עד 18 במרץ 1958 אז הוחלף באנרי לוריו. בעקבות ההפיכה הצבאית שהעלתה את דה גול חזרה לשלטון בצרפת, הוא נקרא חזרה לתפקיד ראש מטה הכוחות המזוינים. הוא כיהן בתפקיד עד 1959. ב-1961 הוא פרש מהצבא.

==קישורים חיצוניים==

* [http://catalogue.bnf.fr/ark:/12148/cb133265637 פול אלי] באתר הספרייה הלאומית של צרפת

קטגוריה:גנרלים צרפתים
קטגוריה:ראש מטה הכוחות המזוינים (צרפת)
קטגוריה:צרפתים שנולדו ב-1897
קטגוריה:צרפתים שנפטרו ב-1975
הכנסייה הכחולה

כנסיית סנט אליזבת (בסלובקית: Kostol svätej Alžbety) הידועה בכינויה הכנסייה הכחולה (Modrý kostolík) היא כנסייה קתולית בסגנון אר-נובו הממוקמת במזרח העיר העתיקה של ברטיסלבה, סלובקיה. הכנסייה, שנבנתה בין השנים 1908–1913, מקודשת לאליזבת מהונגריה, בתו של אנדרו השני, אשר גדלה בטירת פרסבורג (לימים: טירת ברטיסלאבה).

היא מכונה "הכנסייה הכחולה הקטנה" בגלל צבע החזית שלה, הפסיפסים, המיוליקות והגג שלה, המזוגג בצבע כחול. במקור הייתה חלק מהגימנסיה השכנה ושימשה כקפלת בית הספר.

== ארכיטקטורה ==
ארבע שנים לאחר התוכניות של אדן לכנר לבנות כנסייה בסגנון אר נובו הונגרי, נבתה הכנסייה הכחולה, בין השנים 1908–1913. אבן היסוד לבניית הכנסייה החדשה הונחה ב-23 באוגוסט 1909 על ידי ד"ר שמעון ואלו, נציגו של הארכיבישוף של אסטרגום, קלאודיו פרנטישק ואזארי.

בכנסייה בולט סגנון "הסציון ההונגרי". לכנר גם סרטט את תוכניות הגימנזיום (בית הספר התיכון) השכן ושל בית הכומר, גם הוא בסגנון אר נובו הונגרי.

קומת הקרקע של הכנסייה היא אליפסה ובתוכה רק מעבר אחד. בחזית יש מגדל גלילי בגובה 36.8 מטר. בתחילה תוכננה כיפה, אך היא מעולם לא נבנתה; במקום זאת, נבנה קמרון חבית, שבראשו גג משולש. הגג מחופה בלבנים מזוגגות עם ומעוטרות.

הכניסות הראשיות והצדדיות סגורות בעמודים רומנסקיים כפולים, עם מוטיבים מזרח-אירופאיים. ליד החלונות ממוקמים עמודים נוספים.

החזית נצבעה תחילה בצבעי פסטל בהירים. בשלב מאוחר יותר קיבלה הכנסייה את גווניה הכחולים המאפיינים אותה. קו של אריחים כחולים ורצועת גלים מקיף את הכנסייה.

הכנסייה הכחולה מהווה מוקד משיכה לתיירים ולמקומיים. עם זאת, הוא אינה משמשת רק כמבנה נוי, ועדיין משמשת כבית תפילה פעיל ועשרות מאמינים מבקרים בה בקביעות. <gallery>
קובץ:Blue Church of Bratislava 2.jpg|חזית הכנסייה
קובץ:Blue Church of Bratislava.jpg|מבט מן הצד על הכנסייה והמגדל
</gallery>

== עיצוב פנים ==
בפנים, הכנסייה מעוטרת במגוון יצירות מזבח. על המזבח יש איור של אליזבת הקדושה, המתוארת כמחלקת נדבות לעניים.

דגם של הכנסייה נמצא ב"מיני אירופה" אשר בבריסל, והיא מייצגת את סלובקיה.<gallery>
קובץ:Inside the Blue Church of Bratislava.jpg|פנים הכנסייה
</gallery>

== קישורים חיצוניים ==

קטגוריה:אירופה: כנסיות
קטגוריה:ברטיסלאבה: מבנים
קטגוריה:סלובקיה: מבני דת
בית הממשלה (מרילנד)

בית הממשלה, המוכר גם בשם "אחוזת המושל", הוא מעונו הרשמי של מושל מדינת מרילנד שבארצות הברית.
הבית ממוקם במרכזה של העיר אנאפוליס, בירת מרילנד, בסמוך למתחם בית המדינה של מרילנד. הוא משמש כמעונו של המושל מאז שנת 1870. לפני כן, מ-1777 עד 1870, התגוררו מושלי המדינה בבית ג'נינגס באנאפוליס.

מתכנן בית הממשלה היה האדריכל ר. סנודן אנדרוז מבולטימור. הבניין תוכנן במקור בסגנון התקופה, עם גג בעל גג שיפוע כפול וחלונות מקושתים בסגנון איטלקי. הבית הוגדל בשנים 1935–1936 והוסב למראהו הנוכחי, בסגנון האדריכלות הג'ורג'יאנית, לפי תכנונו של קלייד נ. פריץ (Clyde N. Friz).

בשנת 1994 נחנכה בגן הבית מזרקת נוי בסגנון ויקטוריאני. היא הוקמה ביוזמת המושל ויליאם דונלד שייפר. 

המבנה מנוהל על ידי קרן בית הממשלה (Government House Trust), שהוקמה בשנת 1980. היא מופקדת בעיקר על ניהולם של שבעת החדרים הציבוריים הקיימים בבניין ושל תכולתם וחפצי האמנות שבהם, הנחשבים כולם כבעלי ערך היסטורי, וכן על ניהול הגן המקיף את הבית.

בין המבקרים הרשמיים בבית עם השנים נמנו אליזבת, המלכה האם מבריטניה והסופר מרק טוויין.

<gallery widths="150px" heights="150px" perrow="2">
תמונה:Sitting Room, Government House, Maryland.jpg|חדר ההסבה
תמונה:Dining Hall, Government House, Maryland.jpg|חדר האוכל
תמונה:Grand Staircase, Government House, Maryland.jpg|גרם המדרגות הראשי
</gallery>

==קישורים חיצוניים==

* [https://msa.maryland.gov/msa/stagser/s1259/141/278/html/govhse30.html תמונה של הבית משנת 1930, לפני שיפוצו]

==הערות שוליים==

קטגוריה:ארצות הברית: מעונות רשמיים
קטגוריה:אנאפוליס
קטגוריה:מרילנד: מבנים
רולאנדס שמיטס

רולאנדס שמיטס (בליטאית: Rolands Šmits; נולד ב-25 ביוני 1995) הוא כדורסלן לטבי המשחק בעמדות הפאוור פורוורד והסנטר באנאדולו אפס מליגת העל הטורקית בכדורסל והיורוליג.

== ראשית הקריירה ==
שמיטס שיחק כדורסל בקבוצת הנוער של עיר הולדתו ולמיירה, ועזב את מולדתו לטביה לספרד ב-2011. הוא הצטרף לקבוצת פואנלברדה ושיחק בקבוצת המילואים שלה מהליגה הרביעית החובבנית בעונת 2011/12.

== קריירה מקצועית ==
שמיטס ערך את הופעת הבכורה שלו בליגה הספרדית הראשונה, ליגת ה-ACB, במדי פואנלברדה במהלך עונת 2012/13, ובמקביל שיתף פעולה עם אווילה מהליגה השלישית LEB Plata. מ-2013 עד 2015 הוא שיחק בעיקר בקבוצת המילואים של פואנלברדה ובחטאפה מהליגה השלישית, ובמקביל זכה ליותר ויותר דקות ב-ACB.

בעונת זכה שמיטס בפרס הכוכב העולה של היורוקאפ, לאחר שקלע 55.1% מהשדה, 60.4% לשתי נקודות ו-48.8% לשלוש והעמיד ממוצעים של 9.4 נקודות ו-2.8 ריבאונדים למשחק במדי פואנלברדה.

בספטמבר 2017 חתם שמיטס לחמש שנים בברצלונה, אך נשאר בהשאלה בפואנלברדה לעונה נוספת. בארבע עונות בקבוצה הוא זכה עם הקבוצה באליפות ובשלושה גביעים ורשם ממוצעים של 4.6 נקודות 2.8 ריבאונדים ביורוליג ו-5.2 נקודות ו-2.6 ריבאונדים ב-ACB, כששימש בעיקר מחליף לניקולה מירוטיץ'.

ב-3 ביולי 2022 חתם שמיטס לשנתיים בז'לגיריס קובנה מליגת העל הליטאית בכדורסל והיורוליג.

ב-15 ביוני 2024 חתם באנאדולו אפס מליגת העל הטורקית בכדורסל והיורוליג.

== קריירה בנבחרת הלאומית ==
שמיטס התחרה עם הנבחרות הצעירות של לטביה באליפות אירופה בכדורסל עד גיל 16 2011 ובאליפויות אירופה עד גיל 18 2012 ו-2013. הוא גם שיחק עם נבחרת העתודה של לטביה באליפויות אירופה עד גיל 20 2014 ו-2015.

שמיטס רשם את הופעתו הראשונה בנבחרת לטביה הבוגרת ב-2014, ובהמשך הופיע במדיה ביורובאסקט 2017 ובגביע העולם בכדורסל 2023, בו רשם 13 נקודות ו-4.4 ריבאונדים למשחק.

== קישורים חיצוניים ==

*[https://www.fiba.basketball/en/player/183072/Rolands-Šmits פרופיל], באתר פיב"א החדש

== הערות שוליים ==

קטגוריה:כדורסלנים לטבים
קטגוריה:סנטרים (כדורסל)
קטגוריה:כדורסלני ברצלונה
קטגוריה:כדורסלני פואנלברדה
קטגוריה:כדורסלני אנאדולו אפס
קטגוריה:כדורסלני ז'לגיריס קובנה
קטגוריה:כדורסלני נבחרת לטביה
קטגוריה:ספורטאים זרים בספרד
קטגוריה:ספורטאים זרים בליטא
קטגוריה:ספורטאים זרים בטורקיה
קטגוריה:לטבים שנולדו ב-1995
הסופר קאפ האירופי 2013

הסופר קאפ האירופי 2013 היה המהדורה ה-38 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו שני המועדונים באיירן מינכן, הזוכה בליגת האלופות 2012/13, וצ'לסי, אלופת הליגה האירופית 2012/13.<ref></ref> הוא שוחק באדן ארנה בפראג, צ'כיה, ב-30 באוגוסט 2013, והיה הראשון שלא נערך באצטדיון לואי השני במונקו מאז שהפך לטורניר במתכונת משחק אחד ב-1998.<ref></ref>

באיירן מינכן הפכה לקבוצה הגרמנית הראשונה שזוכה בסופר קאפ האירופי, כשניצחה את צ'לסי בדו-קרב פנדלים לאחר 2–2 בתום ההארכה.<ref></ref><ref></ref> זו הייתה הפעם הראשונה שהסופר קאפ הוכרע בפנדלים.<ref>[https://sports.yahoo.com/blogs/soccer-dirty-tackle/victorious-bayern-munich-players-console-romelu-lukaku-decisive-223659118--sow.html Victorious Bayern Munich players console Romelu Lukaku after decisive penalty in UEFA Super Cup]</ref> ההפסד של צ'לסי הפך אותה לקבוצה הראשונה שמפסידה בשני משחקי סופר קאפ רצופים מאז פורטו ב-2004.

== מיקום ==
האדן ארנה הוכרז כמיקום של הסופר קאפ האירופי 2013 בישיבת הוועד הפועל של אופ"א ב-16 ביוני 2011.<ref name="stadium"></ref> הוא נפתח במאי 2008 באתר של אצטדיון אדן ההיסטורי, שנהרס.<ref></ref> הוא האצטדיון הביתי של סלביה פראג, המשחקת בליגת העל הצ'כית.<ref></ref>

== קבוצות ==
{| class="wikitable"
!קבוצה
!העפלה
! השתתפויות קודמות (מודגש מציין זכייה)
|-
| באיירן מינכן
| הזוכה בליגת האלופות 2012/13
| 1975, 1976, 2001
|-
| צ'לסי
| הזוכה בליגה האירופית 2012/13
| 1998, 2012
|}

== רקע ==
המשחק היה הסופר קאפ האירופי הראשון אי פעם בין שתי זוכות רצופות בליגת האלופות (צ'לסי זכתה בליגת האלופות 2011/12, בה ניצחה בגמר את באיירן מינכן בפנדלים).<ref></ref>

המשחק היה הפעם הראשונה מאז 2004 ששתי הקבוצות שיחקו ללא המאמנים שזכו איתם בתארים בעונה הקודמת, שכן גם יופ היינקס (באיירן) וגם רפאל בניטס (מינכן) עזבו את המועדונים בסיום העונה הקודמת. המאמנים החדשים, פפ גוארדיולה וז'וזה מוריניו, חידשו יריבות שחלקו בספרד כמאמני היריבות הגדולות ברצלונה וריאל מדריד, בהתאמה.<ref></ref> גוארדיולה זכה פעמיים בסופר קאפ בקריירת האימון שלו, עם ברצלונה ב-2009 וב-2011. מוריניו התחרה על התואר רק פעם אחת בשנת 2003 כאשר פורטו שלו עלתה כמחזיקת גביע אופ"א והפסידה למילאן. מאז מוריניו זכה פעמיים בליגת האלופות אבל שתי הפעמים עזב את המועדון מיד לאחר מכן ולא אימן בסופר קאפ.<ref></ref>

== משחק ==
הזוכה בליגת האלופות הייתה הקבוצה "הביתית" למטרות אדמיניסטרטיביות.
{| class="wikitable"
|חוקי המשחק:
* זמן רגיל - 90 דקות
* 30 דקות הארכה במידת הצורך
* דו-קרב פנדלים אם התוצאה עדיין שוויון
* שבעה מחליפים רשומים
* מקסימום שלושה חילופים
|}

== ראו גם ==

* גמר ליגת האלופות 2013
* גמר הליגה האירופית 2013
* גמר ליגת האלופות 2012

== קישורים חיצוניים ==

* [http://www.uefa.com/uefasupercup/season=2013/final/index.html הסופר קאפ האירופי 2013], UEFA.com

== הערות שוליים ==

קטגוריה:משחקי הסופר קאפ האירופי
קטגוריה:פראג: תחרויות ספורט
קטגוריה:באיירן מינכן
קטגוריה:צ'לסי (כדורגל)
קטגוריה:תחרויות כדורגל ב-2013
קטגוריה:תחרויות ספורט בצ'כיה
שני מזרחי

שני מזרחי (נולדה ב-25 באפריל 1977) היא עיתונאית לשעבר בידיעות אחרונות, ynet, מעריב ודה מרקר, עורכת דין ואשת תקשורת.

== ביוגרפיה ==
נולדה בירושלים, בת זקונים במשפחה של שני אחים. למדה בבית הספר היסודי "מנשה אלישר" וסיימה לימודי תיכון בגימנסיה העברית בשכונת רחביה בעיר. שירתה בצה"ל כמ"כית בנים ללימודי רובאי 03 ו-04 לעולים חדשים, ולאחר מכן כמש"קית קליעה וצלפים.

מזרחי השלימה תואר ראשון במשפטים מהמכללה האקדמית קריית אונו בשנת 2008, והיא בעלת הסמכה בעריכת דין מטעם לשכת עורכי הדין משנת 2009.

=== קריירה ===
שני מזרחי החלה את דרכה העיתונאית בשנת 2001 ב"עיתון ירושלים", המקומון של ירושלים מבית ידיעות אחרונות, ככתבת לענייני משפט ומשטרה. כמה שנים לאחר מכן החלה לסקר גם תחומים נוספים בעיר ירושלים, באתר האינטרנט ynet.

בשנת 2006 עברה לסקר את תחום המשטרה בידיעות אחרונות, סניף ירושלים. במסגרת זו סיקרה את פרשת ההטרדות ועבירות המין של נשיא המדינה לשעבר, משה קצב, ואת מלחמת לבנון השנייה בגבול הצפון. מיד עם תום מלחמת לבנון השנייה מונתה מזרחי לכתבת משפט כללי בעיתון מעריב, שם סיקרה את פרשת רשות המיסים, פרשת הולילנד ועוד.

בשנת 2008 החלה את התמחותה במשפטים במשרד עורכי הדין יהודה רסלר ושות'. בתום התמחותה בשנת 2009, ובו זמנית ללימודי ההסמכה, מונתה שני כדוברת וחוקרת ועדת החקירה הממלכתית לבדיקת טיפול הרשויות המוסמכות במפוני גוש קטיף וצפון השומרון, בראשותו של המשנה לנשיא בית המשפט העליון בדימוס, השופט אליהו מצא. בפרק "שלמי תודות" בדוח הוועדה (עמוד 5) נאמר: "... תודתנו נתונה גם לעורכת הדין שני מזרחי, שלצד מילוי תפקידה כדוברת הוועדה, שבגדרו קיימה קשר רצוף ויעיל עם נציגי התקשורת וגורמים חיצוניים, עסקה גם בעריכת חומר כתוב ובכך סייעה לנו בעבודתנו."

לאחר שוועדת החקירה הגישה את מסקנותיה לממשלה חזרה שני לעבודה העיתונאית ככתבת משפט בעיתון The Marker, שם חשפה את חקירות המשטרה בפרשת השחיתות של ראש עיריית רמת גן לשעבר, צבי בר, חשפה את חקירות המשטרה בפרשת תיאום המחירים של שופרסל וחשיפות רבות נוספות.

בעבודתה כעיתונאית חשפה מזרחי אי סדרים בימ"ר ירושלים, על רקע פרשת הרצח הכפול בנטף, שבמסגרתה הורשע משה קסטל, נהג מונית תושב העיר, ונידון לשני מאסרי עולם. בעקבות מעורבות של אחד החוקרים הבכירים בפרשה עם גורמים בפרשת הבנק למסחר ועם גרושתו של הנאשם, פרש החוקר ממשטרת ישראל. בהמשך השתתפה מזרחי בסדרה דוקומנטרית על פרשת הרצח הכפול (האזרח ק').

בינואר 2012 סיימה מזרחי את תפקידיה כעיתונאית ועברה לעבוד בחברת עורכי הדין גורניצקי ושות', שם מילאה את תפקיד מנהלת יחסי הציבור. לאחר כמה שנים עברה לעבוד כעצמאית, תוך שהיא ממשיכה ללוות את גורניצקי ושות' ולקוחות אחרים, חברות ופרטיים, בליווי יחסי ציבור ובניהול משברים.

שני מזרחי היא אם לילדה. מתגוררת עמה ועם עם בן זוגה, רמי מנור, ברמת גן.

== קישורים חיצוניים ==
*
*

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות הקריה האקדמית אונו: משפטים
קטגוריה:בוגרי הקריה האקדמית אונו: משפטים
קטגוריה:ישראליות שנולדו ב-1975
קטגוריה:ישראלים שנולדו ב-1975
נסטור אראוחו

נסטור אלחנדרו אראוחו ראסו (בספרדית: Néstor Alejandro Araujo Razo; נולד ב-29 באוגוסט 1991 בגוודלחרה שבמקסיקו) הוא כדורגלן מקסיקני המשחק בעמדת הבלם בקבוצת קלוב אמריקה מליגת העל המקסיקנית ובנבחרת מקסיקו.
== ביוגרפיה ==
=== קריירת מועדונים ===
אראוחו גדל במחלקת הנוער של קרוס אסול. ב-19 בספטמבר 2010 ערך את הופעת הבכורה שלו בקבוצה הבוגרת של המועדון, בניצחון 0–3 על קרטרו במסגרת הליגה. בסך הכל ערך 49 הופעות ליגה במדי המועדון.

ב-5 ביוני 2013 הושאל אראוחו לסנטוס לגונה מליגת העל המקסיקנית, ובהמשך חתם במועדון באופן קבוע. בסך הכל ערך 136 הופעות ליגה במדי המועדון, בהן הבקיע שלושה שערים.

ב-14 ביוני 2018 חתם אראוחו על חוזה לחמש עונות בסלטה ויגו מלה ליגה. ב-18 באוגוסט ערך את הופעת הבכורה שלו במועדון, בתיקו 1-1 נגד אספניול במסגרת המחזור הראשון בליגה לעונת 2018/2019. ב-11 בינואר 2019 הבקיע את שער הבכורה שלו במועדון, בהפסד 2–4 לראיו ואיקאנו במסגרת המחזור ה-19 בליגה. הוא שיחק במועדון במשך ארבע עונות, בהן ערך 133 הופעות ליגה והבקיע ארבעה שערים.

ב-24 ביוני 2022 חתם אראוחו בקלוב אמריקה מליגת העל המקסיקנית. ב-10 ביולי ערך את הופעת הבכורה שלו במועדון, בהפסד 2–3 למונטריי במסגרת הליגה.

=== קריירה בינלאומית ===
ב-4 ביולי 2011 ערך אראוחו את הופעת הבכורה שלו בנבחרת מקסיקו, בהפסד 1–2 לנבחרת צ'ילה במסגרת קופה אמריקה 2011. במשחק זה הבקיע את שער הבכורה שלו בנבחרת.

אראוחו היה חלק מסגל נבחרת מקסיקו בטורנירים קופה אמריקה 2011, קופה אמריקה 2016, גביע הקונפדרציות 2017, גביע הזהב 2019 וגביע הזהב 2021. בגביע הזהב 2019 זכה עם נבחרתו. כמו-כן, זכה עם הנבחרת האולימפית של מקסיקו במדליית זהב בטורניר הכדורגל באולימפיאדת לונדון (2012).

== תארים ==
;קרוס אסול
* הגביע המקסיקני (1): קלאוסורה 2013

;סנטוס לגונה
* אליפות מקסיקו (2): קלאוסורה 2015, קלאוסורה 2018
* הגביע המקסיקני (1): אפרטורה 2014
* אלוף האלופים (1): 2015

;נבחרת מקסיקו עד גיל 20
* אליפות CONCACAF עד גיל 20 (1): 2011

;נבחרת מקסיקו עד גיל 23
* המשחקים הפאן-אמריקאיים (1): 2011
* טורניר טולון (1): 2012
* מדליית זהב אולימפית (1): לונדון 2012

;נבחרת מקסיקו
* גביע הזהב של CONCACAF (1): 2019

==קישורים חיצוניים==

==הערות שוליים==

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני קרוס אסול
קטגוריה:כדורגלני סנטוס לגונה
קטגוריה:כדורגלני סלטה ויגו
קטגוריה:כדורגלני קלוב אמריקה
קטגוריה:כדורגלני נבחרת מקסיקו
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:אלופים אולימפיים מקסיקנים: כדורגל
קטגוריה:מקסיקנים שנולדו ב-1991
תהילים (סרט)

תהילים הוא סרט קולנוע ישראלי משנת 2007 בבימויו של רפאל נג'ארי, עם מיכאל מושונוב, לימור גולדשטיין, ושמואל וילוז'ני בתפקידים הראשיים.

העלילה היא על משפחה דתית בירושלים שמתמודדת עם היעלמו המסתורי של אבי המשפחה. שני ילדי המשפחה מנסים להתמודד עם המצב הקשה על ידי חלוקת ספרי תהילים ומתן צדקה אך ללא הועיל.

רפאל נג'ארי היה מועמד לפרס הוגו בפסטיבל הסרטים הבינלאומי בשיקגו, בפרס וולגין בפסטיבל הקולנוע ירושליםו בפרס דקל הזהב בפסטיבל הקולנוע בקאן. הוא זכה בפרס הגדול בפסטיבל FILMeX בטוקיו.

==תקציר העלילה==
משפחת פרנקל היא משפחה דתית שמתגוררת בירושלים - האב אלי (שמואל וילוז'ני), האם עלמה (לימור גולדשטיין) והבנים מנחם (מיכאל מושונוב) ואחיו הצעיר דוד (יונתן אלסטר).

אלי מקפיד לקיים אורח חיים דתי ולוקח את מנחם לשיעורי גמרא אצל הרב (דב ברקוביץ). בלילה מסיר מנחם את הכיפה ומבלה עם חברתו דבורה (רעות לב) ועם חברים חילוניים בשתיית בירה.

הסבא שמואל (אילן דר), אביו של אלי, הוא אלמן בעל בית דפוס בו מועסק גם בנו השני אהרון (יואב הייט), גם הם דתיים.

יום אחד מסיע אלי את הבנים לבית הספר. בדרך הוא חש ברע, פוגע בקיר ומבקש ממנחם להזעיק עזרה. כשמנחם מגיע עם חובשי מד"א הם לא מוצאים את אלי. הוא נעלם ובמשך כל העלילה אינו נמצא.

האם עלמה (לימור גולדשטיין), עוברת משבר נפשי וכלכלי קשה. חברתה אורנה (אילנית בן יעקב) מנסה לעזור לה בבעיות הכלכליות. פקד קאופמן (רוברט הניג) ממונה על החקירה אך אינו מצליח לפתור את התעלומה.

מנחם מידרדר נפשית, מפסיק להגיע לבית הספר ומנתק את קשריו עם דבורה וחבריו.

אהרון מדפיס ספרי תהילים בכוונה לחלק אותם חינם לאנשים שיתפללו למציאת אלי. מנחם משכנע את דוד לשתף אתו פעולה, להעלים את הספרים ולחלק אותם במדרחוב בן יהודה לאחר ששם שם שטרות כסף "לצדקה". את הכסף לקח ללא רשות מקופסה של האם.

אהרון מגלה את המעשה הבלתי חוקי הזה וזעמו יוצא על מנחם אך הסבא שמואל מרגיע אותו.

לבסוף חותמים הקצין והחוקרת (סנדרה שונוולד) על "תעודת נעדר" כדי שהמשפחה תקבל זכויות מהבנק ומהביטוח הלאומי. עלמה, מנחם ודוד יוצאים מדוכאים, מתיישבים בתחנת האוטובוס ותוהים על העתיד הבלתי ברור המצפה להם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מיכאל מושונוב
|מנחם פרנקל
|
|-
|שמואל וילוז'ני
|אלי פרנקל
|
|-
|לימור גולדשטיין
|עלמה פרנקל
|
|-
|יונתן אלסטר
|דוד פרנקל
|
|-
|אילן דר
|שמואל פרנקל
|סבא
|-
|יואב הייט
|אהרון פרנקל
|הדוד
|-
|אילנית בן יעקב
|אורנה
|חברה של עלמה
|-
|רעות לב
|דבורה
|חברה של מנחם
|-
|רוברט הניג
|פקד קאופמן
|חוקר
|-
|דוד ברקוביץ'
|
|הרב
|-
|נעמי צביק
|
|אמא של עלמה
|-
|סנדרה שונוולד
|
|חוקרת משטרה
|}

==קישורים חיצוניים==
*

*[https://www.cinemaproject.org.il/ns/index.php?option=com_k2&view=item&id=248:תהילים&Itemid=77 תהילים], באתר קרן רבינוביץ
קטגוריה:סרטים ישראליים משנת 2007
אוריאל אנטונה

קרלוס אוריאל אנטונה רומרו (בספרדית: Carlos Uriel Antuna Romero; נולד ב-21 באוגוסט 1997 בגומס פלאסיו שבדורנגו, מקסיקו) הוא כדורגלן מקסיקני המשחק בעמדת קשר הכנף בקבוצת קרוס אסול מליגת העל המקסיקנית ובנבחרת מקסיקו.

== קריירת מועדונים ==
אנטונה גדל במחלקת הנוער של סנטוס לגונה. הוא ערך הופעת ליגה אחת במדי הקבוצה הבוגרת של המועדון במסגרת ליגת העל המקסיקנית.

ב-12 ביולי 2017 חתם אנטונה על חוזה לארבע עונות במנצ'סטר סיטי מהפרמייר ליג.

ב-9 באוגוסט 2017 הושאל אנטונה לחרונינגן מליגת העל ההולנדית. ב-10 בספטמבר ערך את הופעת הבכורה שלו במועדון, בתיקו 1-1 נגד פנלו במסגרת המחזור הרביעי בליגה לעונת 2017/2018. בסך הכל ערך 20 הופעות ליגה במדי המועדון.

ב-29 בינואר 2019 הושאל אנטונה למשך עונה אחת ללוס אנג'לס גלאקסי מה-MLS. ב-2 במרץ ערך את הופעת הבכורה שלו במועדון, בניצחון 2-1 על שיקגו פייר במסגרת הליגה. ב-29 באפריל הבקיע את שער הבכורה שלו במועדון, בניצחון 2-1 על ריאל סולט לייק במסגרת הליגה. בסך הכל ערך 33 הופעות ליגה במדי המועדון, בהן הבקיע שישה שערים.

ב-28 בנובמבר 2019 חתם אנטונה בגוודלחרה מליגת העל המקסיקנית. הוא ערך 62 הופעות ליגה במדי המועדון, בהן הבקיע שישה שערים.

ב-4 בינואר 2022 חתם אנטונה בקרוס אסול מליגת העל המקסיקנית.

== קריירה בינלאומית ==
ב-5 ביוני 2019 ערך אנטונה את הופעת הבכורה שלו בנבחרת מקסיקו, בניצחון 3-1 על נבחרת ונצואלה במשחק ידידות.

הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר. ב-15 ביוני 2019 הבקיע את שערי הבכורה שלו בנבחרת, שלושער בניצחון 7-0 על נבחרת קובה במסגרת שלב הבתים של הטורניר.

בשנת 2021 זכה אנטונה עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו.

נכלל בסגל נבחרת מקסיקו לטורניר קופה אמריקה 2024.

== תארים ==
;קרוס אסול
* הסופר קאפ המקסיקני (1): 2022

;נבחרת מקסיקו עד גיל 23
* מדליית ארד אולימפית (1): טוקיו 2020

;נבחרת מקסיקו
* גביע הזהב של CONCACAF (1): 2019

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני סנטוס לגונה
קטגוריה:כדורגלני מנצ'סטר סיטי
קטגוריה:כדורגלני חרונינגן
קטגוריה:כדורגלני לוס אנג'לס גלאקסי
קטגוריה:כדורגלני גוודלחרה
קטגוריה:כדורגלני קרוס אסול
קטגוריה:כדורגלני נבחרת מקסיקו
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:זוכי מדליית ארד אולימפית מקסיקנים: כדורגל
קטגוריה:כדורגלנים מקסיקנים באולימפיאדת טוקיו (2020)
קטגוריה:מקסיקנים שנולדו ב-1997
מעבדת נפץ

מעבדת נפץ היא אתר המשמש לייצור חומרי נפץ ולהרכבת מטעני חבלה.

למרות שמעבדת נפץ (תקניות) משמשת גם כוחות סדירים לשם הרכבה של מטעני חבלה לשימוש בפעולות קומנדו, השימוש במונח רווח בעיקר לתיאור סדנאות לא תקניות המשמשות ארגוני טרור ומיליציות לשם ייצור חומרי נפץ והרכבה של מטעני חבלה, לרוב מאולתרים. לעיתים מעבדות הנפץ ממוקמות בריכוזי אוכלוסייה על מנת להקשות על האיתור וההשמדה של המעבדה, וכן להשתמש במבנים האזרחיים שסביבה כמגן אנושי. המעבדה כוללת בנוסף לסדנה גם מחסן בו מאוחסנים חביות עם חומרים שיכולים לשמש ליצירת חומר נפץ כגון דשן וזרחן וכן מטעני חבלה מוכנים. לעיתים המחסן ממוקם במרתף או מתחת לאדמה. מכיוון שמעבדות הנפץ הן מאולתרות ולא תקניות, הן לא בטיחותיות ומתרחשות בהן לא מעט תאונות, כלומר מטעני חבלה שמתפוצצים תוך כדי הכנתם ופוגעים במחבלים שמכינים אותם.

השמדת מעבדות נפץ לא חוקיות נעשית על ידי מומחי חבלה וסילוק פצצות, כוחות חיל הנדסה או חבלני משטרה, לרוב באמצעות פיצוץ מבוקר. לעיתים, בייחוד כאשר מעבדת הנפץ נמצאת בשטח עוין ומסוכן, השמדתה נעשית על ידי ירי פגזים או טילים, הפצצה מהאוויר ולעיתים רחוקות גם על ידי הריסה באמצעות דחפור משוריין.

קטגוריה:טרור
קטגוריה:מטעני חבלה
קרלוס אלברטו רודריגס

קרלוס אלברטו "צ'רלי" רודריגס גומס (בספרדית: Carlos Alberto "Charly" Rodríguez Gómez; נולד ב-3 בינואר 1997 בסן ניקולאס דה לוס גארסה שבנואבו לאון, מקסיקו) הוא כדורגלן מקסיקני המשחק בעמדת הקשר בקבוצת קרוס אסול מליגת העל המקסיקנית ובנבחרת מקסיקו.

== קריירת מועדונים ==
רודריגס גדל במחלקת הנוער של מונטריי. בשנת 2016 החל לשחק בקבוצה הבוגרת של המועדון במסגרת ליגת העל המקסיקנית. הוא ערך 110 הופעות ליגה במדי המועדון, בהן הבקיע ארבעה שערים.

ב-1 בספטמבר 2017 הושאל רודריגס למשך עונה אחת לטולדו מהליגה הספרדית השלישית. הוא ערך 30 הופעות ליגה במדי המועדון, בהן הבקיע שלושה שערים.

ב-6 בינואר 2022 חתם רודריגס בקרוס אסול מליגת העל המקסיקנית.

== קריירה בינלאומית ==
ב-22 במרץ 2019 ערך רודריגס את הופעת הבכורה שלו בנבחרת מקסיקו, בניצחון 3-1 על נבחרת צ'ילה במשחק ידידות. 

הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר.

בשנת 2021 זכה רודריגס עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו.

נכלל בסגל נבחרת מקסיקו לטורניר קופה אמריקה 2024.

== תארים ==
;מונטריי
* אליפות מקסיקו (1): אפרטורה 2019
* הגביע המקסיקני (1): 2019/2020
* ליגת האלופות של CONCACAF (2): 2019, 2021

;קרוס אסול
* הסופר קאפ המקסיקני (1): 2022

;נבחרת מקסיקו עד גיל 23
* מדליית ארד אולימפית (1): טוקיו 2020

;נבחרת מקסיקו
* גביע הזהב של CONCACAF (1): 2019

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני מונטריי
קטגוריה:כדורגלני טולדו
קטגוריה:כדורגלני קרוס אסול
קטגוריה:כדורגלני נבחרת מקסיקו
קטגוריה:כדורגלני גביע הזהב 2019
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:זוכי מדליית ארד אולימפית מקסיקנים: כדורגל
קטגוריה:כדורגלנים מקסיקנים באולימפיאדת טוקיו (2020)
קטגוריה:מקסיקנים שנולדו ב-1997
מחסור

מדפי ירקות ריקים בסניף "[[שופרסל"]]
מחסור הוא עובדה בסיסית של החיים, על פיה קיימת רק כמות סופית של משאבים, שאינם מספיקים בהכרח לכל יישום נדרש.

בתחום הכלכלה מתייחס המונח למשאבים המסוגלים לייצר, בעזרת הטכנולוגיה הקיימת, כמות סופית ומוגבלת של מוצרים המביאה למצב בו הביקוש עולה על ההיצע ואין מספיק משאבים או מוצרים זמינים בשוק העונים על הביקוש.

בטבע, המחסור הוא אחד המנועים החזקים ביותר של האבולוציה. בקרב האנושות המחסור הוא הבסיס לקיומה של מערכת כלכלית. ללא מחסור אין מה שיניע פעילות כלכלית כלשהי ולהפך - פעילות כלכלית לא יעילה או היעדר פעילות כלכלית מובילים למצב של מחסור. מחסור יכול להיווצר גם באופן פתאומי כתוצאה מאירועים כאסון טבע, מלחמה וכדומה.

מחסור יכול להתבטא בזמינות מוגבלת של אמצעי ייצור - הון, עבודה ומקרקעין, ושל מוצרים.

==ראו גם==
* בעיית המחסור

== קישורים חיצוניים ==
* https://lib.cet.ac.il/pages/item.asp?item=2191
* 

==הערות שוליים==

קטגוריה:כלכלה
רוברטו אלברדו

רוברטו קרלוס אלברדו הרננדס (בספרדית: Roberto Carlos Alvarado Hernández; נולד ב-7 בספטמבר 1998 בסלמנקה שבגואנחואטו, מקסיקו) הוא כדורגלן מקסיקני המשחק בעמדת קשר הכנף בקבוצת גוודלחרה מליגת העל המקסיקנית ובנבחרת מקסיקו.

== קריירת מועדונים ==
אלברדו גדל במחלקת הנוער של סלאיה. בשנת 2013 החל לשחק בקבוצה הבוגרת של המועדון במסגרת ליגת המשנה המקסיקנית. בהמשך שיחק בפצ'וקה, נקקסה וקרוס אסול מליגת העל המקסיקנית.

ב-26 בדצמבר 2021 חתם אלברדו בגוודלחרה מליגת העל המקסיקנית.

== קריירה בינלאומית ==
ב-7 בספטמבר 2018 ערך אלברדו את הופעת הבכורה שלו בנבחרת מקסיקו, בהפסד 4-1 לנבחרת אורוגוואי במשחק ידידות. ב-5 ביוני 2019 הבקיע אלברדו את שער הבכורה שלו בנבחרת, בניצחון 3-1 על נבחרת ונצואלה במשחק ידידות.

הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר.

בשנת 2021 זכה אלברדו עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו.

נכלל בסגל נבחרת מקסיקו לטורניר קופה אמריקה 2024.

== תארים ==
;פצ'וקה
* ליגת האלופות של CONCACAF (1): 2017

;נקקסה
* הגביע המקסיקני (1): קלאוסורה 2018

;קרוס אסול
* אליפות מקסיקו (1): גוארדיאנס 2021
* הגביע המקסיקני (1): אפרטורה 2018
* הסופר קאפ המקסיקני (1): 2019
* גביע הליגות (1): 2019

;נבחרת מקסיקו עד גיל 23
* מדליית ארד אולימפית (1): טוקיו 2020

;נבחרת מקסיקו
* גביע הזהב של CONCACAF (1): 2019

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני סלאיה
קטגוריה:כדורגלני פצ'וקה
קטגוריה:כדורגלני נקקסה
קטגוריה:כדורגלני קרוס אסול
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:זוכי מדליית ארד אולימפית מקסיקנים: כדורגל
קטגוריה:כדורגלנים מקסיקנים באולימפיאדת טוקיו (2020)
קטגוריה:מקסיקנים שנולדו ב-1998
בנימין שימרון

בנימין שימרון (1913 – 1995) היה פרופסור להיסטוריה יוונית עתיקה, שלימד שנים רבות בחוג ללימודים קלאסיים באוניברסיטת תל אביב.

ב-1971 יזם את הקמתה של האגודה לקידום הלימודים הקלאסיים בישראל. תרגומו לעברית את פוליביוס, היסטוריה, ספרים א–ו, ראה אור בהוצאת מוסד ביאליק בתשנ"א. תרגומו, יחד עם רחל צלניק-אברמוביץ, את הרודוטוס, היסטוריה, ראה אור בהוצאת פפירוס של אוניברסיטת תל אביב ב-1998. כמו כן כתב ספר מבוא: "התרבות הקלאסית, שער להכרת תרבות יוון ורומא", שראה אור בהוצאת אוניברסיטת תל אביב ב-1993.

==הערות שוליים==

קטגוריה:היסטוריונים ישראלים
קטגוריה:מתרגמים מיוונית לעברית
קטגוריה:חוקרי העת הקלאסית
קטגוריה:סגל אוניברסיטת תל אביב: לימודים קלאסיים
קטגוריה:ישראלים שנולדו ב-1913
קטגוריה:ישראלים שנפטרו ב-1995
ססאר מונטס

ססאר חסיב מונטס קסטרו (בספרדית: César Jasib Montes Castro; נולד ב-24 בפברואר 1997 בארמוסיו שבסונורה, מקסיקו) הוא כדורגלן מקסיקני המשחק בעמדת הבלם בקבוצת אלמריה מהלה ליגה ובנבחרת מקסיקו.

== קריירת מועדונים ==
מונטס גדל במחלקות הנוער של פוב. מיגל אלמאן ומונטריי. בשנת 2015 החל לשחק בקבוצה הבוגרת של מונטריי במסגרת ליגת העל המקסיקנית.

ב-27 בדצמבר 2022, חתם מונטס באספניול מהלה ליגה, בחוזה עד 2028.<ref></ref> את הופעת הבכורה שלו בקבוצה ערך מונטס ב-7 בינואר 2023 בתיקו 2-2 מול ז'ירונה. אך בסיום העונה אספניול ירדה לליגה השנייה. וב-1 בספטמבר 2023 הוא עבר לאלמריה מהלה ליגה. את הופעת הבכורה באלמריה ערך מונטס ב-17 בספטמבר 2023 בהפסד 2-1 לויאריאל.

== קריירה בינלאומית ==
מונטס היה חלק מסגל הנבחרת האולימפית של מקסיקו בטורניר הכדורגל באולימפיאדת ריו דה ז'ניירו (2016).

מונטס היה חלק מסגל נבחרת מקסיקו בטורניר גביע הזהב 2017, וערך שתי הופעות בטורניר. ב-13 ביולי 2017 ערך את הופעת הבכורה שלו בנבחרת, בתיקו 0-0 נגד נבחרת ג'מייקה במסגרת שלב הבתים של הטורניר.

הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שתי הופעות בטורניר.

ב-30 ביוני 2021 הבקיע מונטס את שער הבכורה שלו בנבחרת, בניצחון 3-0 על נבחרת פנמה במשחק ידידות.

בשנת 2021 זכה מונטס עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו.

נכלל בסגל נבחרת מקסיקו לטורניר קופה אמריקה 2024.

== תארים ==
;מונטריי
* אליפות מקסיקו (1): אפרטורה 2019
* הגביע המקסיקני (2): אפרטורה 2017, 2019/2020
* ליגת האלופות של CONCACAF (2): 2019, 2021

;נבחרת מקסיקו עד גיל 23
* מדליית ארד אולימפית (1): טוקיו 2020

;נבחרת מקסיקו
* גביע הזהב של CONCACAF (1): 2019

== קישורים חיצוניים ==

==הערות שוליים==

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני מונטריי
קטגוריה:כדורגלני אספניול
קטגוריה:כדורגלני אלמריה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלנים מקסיקנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים מקסיקנים בספרד
קטגוריה:זוכי מדליית ארד אולימפית מקסיקנים: כדורגל
קטגוריה:מקסיקנים שנולדו ב-1997
זברת הכף

זברת הכף המכונה גם זברת כף ענקית (שם מדעי: Equus capensis) הוא מין נכחד של סוס שהתקיים במשך הפליסטוקן וייתכן שגם בתחילת ההולוקן לאורך כף התקווה הטובה בדרום אפריקה מה שנתן לו את שמו בידי החוקר רוברט ברום ב-1909. המאובנים שלה התגלו בקייפטאון, דרום אפריקה וכללו שרידי גולגולת, לסתות, גפיים וחוליות שונות.

סוס קדום זה היה קרוב של הזברה (על פי מבנה הגולגולת והגוף הדומה) והיה גדול יחסית לקרובותיו החיות. גובה כתפיה הגיע ל-150 עד 200 ס"מ ומשקלה ל-400 ק"ג בממוצע, דומה מעט לסוס הבית.

מספר חוקרים החשיבו את מין זה כתת-מין של זברה מצויה וקרוב של הקואגה, אך מחקרי DNA ממספר דגימות מוזיאון שלו הציגו שהיה מין עצמאי קדום יותר, אשר תפוצתו השתרעה גם על צפון אפריקה הקדומה, אשר הייתה לחה יותר מכיום.

==קישורים חיצוניים==

==הערות שוליים==
 

קטגוריה:בעלי חיים שתוארו ב-1909
קטגוריה:טקסונים שתוארו בידי רוברט ברום
קטגוריה:מינים שנכחדו: סוסיים
קטגוריה:מגה-פאונה של הפליסטוקן באפריקה
קטגוריה:מפריטי פרסה שחיו בפליסטוקן
קטגוריה:מאובני טקסונים שתוארו ב-1909
קלי קטלין

קלי קטלין (באנגלית: Kelly Catlin; ) הייתה רוכבת אופניים מקצועית אמריקאית, שרכבה בקבוצת הנשים של האיגוד הבין-לאומי לאופניים UCI. קטלין הייתה אלופה אולימפית ואלופת עולם במרוץ אופניים.

קטלין זכתה במדליות זהב במרוץ הקבוצתי לנשים באליפויות העולם ברכיבת מסלולים באיגוד הבינלאומי לאופניים, בשנים 2016, 2017 ו-2018. ובמדליית כסף באולימפיאדת הקיץ 2016.<ref></ref><ref></ref>

== ביוגרפיה ==
קטלין נולדה בסנט פול, מינסוטה, ארצות הברית; היא נולדה כחלק משלישייה, עם עוד אח ואחות.

היא קיבלה תואר במתמטיקה וסינית מאוניברסיטת מינסוטה, ולמדה באוניברסיטת סטנפורד לתואר שני בהנדסה חישובית ומתמטית. בנוסף לקריירה שלה כרוכבת אופניים מקצועית, קטלין הייתה ציירת וכנרת.

=== רכיבה על אופניים ===
קטלין התחילה לרכוב על אופניים בגיל 17. היא השתתפה שלוש פעמים באליפות העולם באופני כביש על מסלול UCI וזכתה במדליות זהב בכולן. קטלין זכתה במדליות זהב במרוץ הקבוצתי לנשים באליפות העולם ברכיבת מסלולים ב-UCI ב-2016, 2017, ו-2018.

ב-2016, נכללה בסגל ארצות הברית לאולימפיאדת ריו דה ז'ניירו וזכתה במדליית כסף ברכיבה קבוצתית, ביחד עם שרה האמר, קלואי דייגרט וג'ניפר ולנטין. כשנבחרת בריטניה מקדימה אותן עם הזהב ונבחרת קנדה זוכה בארד.

ב-2017, השתתפה באליפות העולם שהתקיימה בהונג קונג שם זכתה במדליית זהב קבוצתית ומדליית ארד אישית. ב-2018 השתתפה באליפות העולם בהולנד, שם זכתה בארד במרוץ האישי וזהב בקבוצתי.

==== מדליות ====
{| class="wikitable"
! colspan="4" |אולימפיאדה
|-
!שנה
!מקום
!מדליה
!תחרות
|-
|2016
|ריו דה ז'ניירו (ברזיל)
|כסף
|מרדף צוות
|-
! colspan="4" |אליפות העולם
|-
!שנה
!מקום
!מדליה
!תחרות
|-
|2016
|לונדון (בריטניה)
|זהב
|מרדף צוות
|-
|2017
|הונג קונג (סין)
|זהב
|מרדף צוות
|-
|2017
|הונג קונג (סין)
|ארד
|מרדף יחיד
|-
|2018
|אפלדורן (הולנד)
|זהב
|מרדף צוות
|-
|2018
|אפלדורן (הולנד)
|ארד
|מרדף יחיד
|}

=== מותה ===
קטלין נפטרה מהתאבדות ב-7 במרץ 2019 במעונות של אוניברסיטת סטנפורד בעקבות אפיזודה של דיכאון. לדברי אחותה, היא התאבדה חודשים לאחר שספגה זעזוע מוח עקב תאונת אופניים. האוניברסיטה פרסמה הצהרה שבה נאמר כי שותפתה לחדר של קטלין מצאה אותה מתה בחדרה בקמפוס ללא כל סימן לפעילות פלילית.<ref></ref><ref></ref>

לאחר מותה, משפחתה תרמה את מוחה של קטלין לאוניברסיטת בוסטון לצורך מחקר נוסף על זעזוע מוח.<ref></ref>

==קישורים חיצוניים==

* 

== הערות שוליים ==

קטגוריה:רוכבות אופניים
קטגוריה:רוכבות אופניים באולימפיאדת ריו דה ז'ניירו (2016)
קטגוריה:מתאבדות אמריקאיות
קטגוריה:אמריקאיות שנולדו ב-1995
קטגוריה:אמריקאיות שנפטרו ב-2019
ארנסט דוד קולמן

ארנסט דוד קולמן (1917—1999<ref></ref>) היה פרופסור להיסטוריה עתיקה ולפילוסופיה וחוקר הלשון הרומית וספרותה.

נולד בווינה בשנת 1917. היגר לפלשתינה־א"י ב-1938. את לימודיו האקדמיים עשה באוניברסיטת וינה ובאוניברסיטה העברית. בין השנים 1955 ו־1964 לימד לטינית באוניברסיטה העברית. ב-1965 הצטרף לסגל האקדמי של אוניברסיטת תל אביב, לחוג ללימודים קלאסיים, ובו לימד עד יציאתו לגמלאות. עיקר מומחיותו ספרות ושירה רומית. חי ברעננה, והלך לעולמו בשנת 1999.

==ספרים שכתב==
* א.ד. קולמן, עולמה של הספרות הרומית – סקירה ביקורתית על מהותה, התפתחותה ומעצביה. רמת גן, הוצאת מסדה, 1983.
* מרקוס טוליוס קיקרו, כתבים נבחרים. תרגם מרומית והוסיף הערות ומפתחות ארנסט דוד קולמן. הקדים מבוא צבי יעבץ. ירושלים, מוסד ביאליק, תשמ"ו 1985.
* גאיוס פליניוס קאיקיליוס סקונדוס. המכתבים. תרגם מרומית והוסיף מבוא, הערות ומפתחות ארנסט דוד קולמן. ירושלים, מוסד ביאליק, תשנ"ב 1991.
* דקדוק רומי: פרקים נבחרים מאת א.ד. קולמן. ירושלים, האוניברסיטה העברית, 1956/1957.
* Cornelii Nepotis vitae selectae / in usum studiosorum edidit E.D. Kollmann. (מבחר מתאורי החיים של קורנליוס נפוס / ליקט ד"ר א.ד. קולמן. ירושלים, האוניברסיטה העברית, 1960).
* מבוא למטריקה הרומית, כולל יסודות המבטא והפרוסאודיה. חיבר א.ד. קולמן. אוניברסיטת תל אביב, החוג ללימודים קלאסיים, תשכ"ט.

== הערות שוליים ==

קטגוריה:ישראלים שנפטרו ב-1999
קטגוריה:ישראלים שנולדו ב-1917
קטגוריה:מתרגמים מלטינית לעברית
קטגוריה:חוקרי העת הקלאסית
קטגוריה:סגל אוניברסיטת תל אביב: לימודים קלאסיים
צ'יקריה

צ'יקריה (בהונגרית: Csikéria) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.

כמו יישובים רבים באירופה, גם בצ'יקריה אוכלוסיית היישוב נמצאת בירידה. כך, בשנת 1990 חיו בכפר 1,031 תושבים ובשנת 2022 חיו בו רק 738 תושבים.

הכפר היה חלק מסובוטיצה עד שהוקם ככפר עצמאי בשנת 1924.

==קישורים חיצוניים==

* 

==הערות שוליים==

קטגוריה:הונגריה: כפרים
קטימאר

קטימאר (בהונגרית: Katymár) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.

כמו יישובים רבים באירופה, גם בקטימאר אוכלוסיית היישוב נמצאת בירידה. כך, בשנת 1990 חיו בכפר 2,516 תושבים ובשנת 2022 חיו בו רק 1,531 תושבים.

== יהודי קטימאר ==
יהודים חיו בעיירה במאה ה-19 ובמאה ה-20. יהודים רבים מהעיירה נרצחו במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|132
|4,372
|-
|1910
|65
|
|-
|1920
|31
|
|-
|1930
|33
|
|-
|1941
|27
|4,992
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מושל רומי

מושל רומי היה כינוי של הנציב שהיה ממונה על הממשל בפרובינקיה הרומית, היחידות המנהליות של האימפריה הרומית מחוץ לחצי האי האפניני (איטליה של ימינו).

== תפקידי המושלים ==
בימיה של השושלת הסוורית, מספר הפרובינקיות, שעליהן שלטו המושלים, האמיר לכדי 45. הפרובינקיות הרומיות נחלקו לשניים: פרובינקיות סנטוריות ופרובינקיות קיסריות, שנבדלו ביניהן בדרך שבה בחרו את המושל שלהם. בפרונביקיות הסנטוריות, המושל הרומי נבחר, בדרך כלל, בהגרלה, וכיהן במשך תקופה של שנה אחת. כחלק מתפקידם נאסר על המושלים ללבוש מדים צבאיים. לעומת זאת, בפרובינקיות הקיסריות. לעומת זאת, בפרובינקיות הקיסריות, המושל מונה על ידי קיסר רומא עצמו. בשונה מהמושלים בפרובינקיות הסנטוריות, המושלים בפרובינקיות הקיסריות כיהנו ללא הגבלת זמן, כל עוד הקיסר רצה בכך, הותר להם ללבוש מדים, והם אף שימשו כמפקדי הצבא בפרובינקיות שלהם. בפרובינקיית מצרים, למשל, המושל הגיע בדרך כלל מהפרשים בצבא האימפרייה.

בפרובינקיות הסנטוריות לצד המושל הרומי שירת קוואיסטור, שתפקידו היה ניהול האוצר ופיקוח על גביית המיסים, בנוסף היה כפוף לסמכותו של המושל ומילא תפקידים שהטיל עליו. לעומת זאת, בפרובינקיות הקיסריות שירת לצד המושל הפרוקרטור, שהיה בעל תפקיד מקביל לשל הקוואיסטור אך מונה ישירות בידי הקיסר. במרבית הפרובינקיות היה פרוקרטור שהיה אחראי על האוצר והנכסים של הקיסר בפרובינקיה. בין המאה ה-1 וה-3 צברו הקיסרים הרומיים רכוש ולפיכך תפקידם של הפרוקרטורים התעצם וצוות עובדים גדול, שרובו ככולו מנה עבדים משוחררים. היה כפוף להם.

בין תפקידיו של המושל הרומי נמנו אכיפת החוק, שמירה על הביטחון ועל ביטחון הפנים, עיסוק במשפט הפלילי והאזרחי, גביית מיסים וניהול נכסי המדינה והקיסר. כחלק מהמנגנון הועסקו נושאי משרה בכירים לצד פקידים ברמות נמוכות יותר, באופן היררכי, כאשר כולם קיבלו משכורות בהתאם לרמת תפקידים. כך למשל, הנציבים והפרפקטים השתכרו בסכום של בין 60 ל-300 אלף ססטרטיים לשנה. לשם ביצוע סמכויות אלו, הושאלו מחד אנשי צבא, ומאידך הועסקו קבלנים פרטיים בשירות המדינה. בנוסף, חלק מהסמכויות, כדוגמת גביית כספים, אספקת מוצרים ומתן שירותים, הוטלו על הערים ועל אנשים פרטיים.
לדוגמה, אספקת התבואה לרומא, באמצעות מערכת התקשורת שפותחה בפרובינקיות, התבצעה כמעט תמיד דרך הים, שכן דרך זו הייתה מהירה וזולה מהובלה יבשתית. מקורו של מנגנון איסוף התבואה במצרים, שם שלטון האימפריה הרומית הקפיד על שיטת המנהל התלמיית: הארץ חולקה לכ-40 מחוזות, כאשר כל מחוז כלל מספר נפות, ובכל כפר היו יחידות המנהל המקומיות. המושל הרומי, יחד עם הפקידים בנפות ובכפרים השונים, דאג לאיסוף התבואה ולהובלתה לאלכסנדריה. כפי שהיה נהוג בחלק מהמקרים, ההובלה נעשתה לרוב על ידי אנשי מקצוע פרטיים שהועסקו בשירות המדינה.

== לקריאה נוספת ==

* ישראל שצמן, האימפריה הרומית ומורשתה, האוניברסיטה הפתוחה, 2002, [https://books.google.ca/books?id=IlQuXCYY-6EC&pg=PA44#v=onepage&q&f=false עמ' 44–46]

קטגוריה:תארים
*